पाएं अपने शहर की ताज़ा ख़बरें और फ्री ई-पेपरडाउनलोड करें
अगर आपके घर में कोई कोरोना पीड़ित है और उसे तत्काल हॉस्पिटल में शिफ्ट करने की जरूरत है तो घबराएं नहीं। किस जिले में कितने बेड उपलब्ध हैं, यह जानकारी आप एक क्लिक के जरिए सरकार के पोर्टल से ले सकते हैं। यहां से जानकारी मिलने के बाद संबंधित जिले में संचालित कोविड हॉस्पिटल में खाली बैड पर अपने मरीज का इलाज करवा सकते हैं।
दरअसल, सरकार ने एक पोर्टल तैयार किया है जिस पर प्रदेश के तमाम जिलों में रिक्त सामान्य बेड, ऑक्सीजन बेड, बिना वेंटीलेटर के बेड और वेंटीलेटर युक्त बेडों की खाली और भरे हुए का ब्यौरा दिया हुआ है। आप स्वास्थ्य विभाग की वेबसाइट www.health.rajasthan.gov.in पर जाकर यह जानकारी ले सकते हैं।
जैसे ही आप इस वेबसाइट पर क्लिक करेंगे तो सबसे पहले एक पॉप-अप विंडो खुलेगी। इस विंडो पर अलग-अलग रंग में चार लिंक दिए हुए हैं। इन लिंक में कोरोना वैक्सीन से संबंधित सवाल-जवाबए राज्य में कोविड-19 उपचार के लिए अस्पतालों में बेड की स्थिति और अस्पतालों के नोडल अधिकारियों की सूची सहित कई जानकारियां दी हुई हैं। जैसे ही आप राज्य में कोविड उपचार के अस्पतालों में बेड की स्थिति वाले लिंक को क्लिक करेंगे तो एक टेबल खुल जाएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn